section_heading: Klupska karijera
paragraph_text: Güiza je nogometnu karijeru započeo u lokalnom Xerezu a nakon jedne sezone odlazi u RCD Mallorcu gdje je uglavnom igrao u B momčadi a slan je i na posudbe u Dos Hermanas, Recreativo te Barcelonin rezervni sastav. Istekom ugovora igrač odlazi u redove drugoligaša Murcije gdje se istaknuo s 36 prvenstvenih pogodaka u dvije sezone. Taj uspjeh je impresionirao njemačkog stručnjaka Bernda Schustera koji ga u ljeto 2005. dovodi u Getafe. U novoj momčadi bio je standardni igrač te jedan od vodećih strijelaca La Lige. Primjerice, klupski predsjednik Ángel Torres opisao ga je kao "najboljeg realizatora u prvoj ligi nakon Ronalda".<ref>